Idrettsforeningen Herkules

Idrettsforeningen Herkules (stiftet 4. mai 1920) er en norsk idrettsforening fra Skien i Telemark. Foreningen er nabo til Skien fritidspark. Herkules er aktiv innen friidrett, fotball, håndball, ski, skøyter, sykkel og turn. Klubben satser først og fremst på breddeidrett, men har likevel oppnådd en del gode resultater innen blant annet friidrett, håndball og skøyter. Fotball utgjør i dag ca. halvparten av all aktivitet i klubben.


== Tabell ==


== Historie ==
Herkules IF eller «klubben utafor bruene» som det ofte blir titulert med, ble stiftet 4. mai 1920 ved siden av fabrikkbygningen til daværende Skiensfjorden Skofabrikk. Klubben var fra begynnelsen av aktive innen: ski, friidrett og fotball.
22. februar 1932 gikk Herkules sammen med fotballklubben Steady (stiftet 1908), og sammenslutningen fikk navnet Idrettsforeningen Gimsøy. I 1947 slo Gimsøy seg sammen med Klosterskogen Sportsklubb (stiftet 28. oktober 1933). Klosterskogen hadde vært medlem av Arbeidernes Idrettsforbund. Ved denne sammenslutningen ble det bestemt å ta tilbake Herkules-navnet på idrettsforeningen.På slutten av 60-tallet skjedde den kanskje viktigste hendelsen i Herkules' historie, da forretningsmannen Bernt Johannessen kjøpte baneanleggene på Gimsøy (der Herkules Stormarked ligger i dag) for 1,3 mill. kroner. Salget ga grunnlaget for storsatsing på et nytt anlegg. Anlegget ligger ved siden av Skien fritidspark.


== Totalt antall medlemmer ==
2016: 1 110 stk
2015: 1 121 stk
2014: 972 stk
2013: 831 stk
2012: 1 215 stk
2011: 1 197 stk
2010: 1 045 stk
2009: 911 stk
2008: 920 stk


== Ulike grupper i Herkules IF ==
Friidrett: 90 medlemmerFotball: 411 medlemmerHåndball: 148 medlemmerSkøyter: 51 medlemmerTurn: 151 medlemmerSkigruppa: 
Oldermannslaget: 60 medlemmer


== Kjente personer fra Herkules IF ==
FriidrettThomas Wiborg: Telemarks raskeste mann gjennom tidene. 100-metersløper fra Herkules. Personlig rekord: 60m 6,77 - 100m 10,51. (løper idag for Herkules Friidrett og det Norske landslag).
Joachim Wiborg: Telemarks tredje raskeste mann gjennom tidene. 100-metersløper fra Herkules. Personlig rekord: 10,84FotballRune Almenning Jarstein: Spilte fotball for Herkules. Fotballkeeper. Spilte senere for Odd Grenland, Rosenborg, Viking, Hertha Berlin og Norges herrelandslag i fotball
Dag Ole Thomassen: Spilte fotball for Herkules. Fotballkeeper for Odds Ballklubb og Pors.
Vegard Thorkildsen: Fotballspiller. Spilte for Herkules. Spiller nå for Griffith University SC, Australia (2004- ).
Kevin Jablinski: Spilte fotball for Herkules. Spiller i 2017 i Sandefjord Fotball i Eliteserien.HåndballRune Teigen: Spilte eliteseriehåndball med Herkules. Tidligere eliteseriespiller i håndball, tidligere trener for Gjerpen IF
Jan «Bulle» Danielsen: Keeper på Herkules håndball da de spilte i Eliteserien.
Leif Gautestad: Trente eliteserielaget til Herkules i håndball. Tidligere landslagsmålvakt i håndball. Tidligere trener for Gjerpen IFHurtigløp på skøyterGeorg Krog: Gikk skøyter for Herkules. Tidligere skøyteløper, OL-deltager 1936 i Garmisch-Partenkirchen for IF Gimsøy. Senere formann i Norges Skøyteforbund som medlem av Drammens SK.
Yngvar Karlsen: Gikk skøyter for Herkules. Tidligere skøyteløper, OL-deltager 1952 i Oslo.
Edel Therese Høiseth: Gikk skøyter for Herkules. Tidligere skøyteløper, OL-deltager 1984 i Sarajevo som medlem av Herkules, OL-deltager også i Calgary 1988, Albertville 1992, Lillehammer 1994 og Nagano 1998, men da for Geithus IL.
Odd Pedersen: Gikk skøyter for Herkules. Tidligere skøyteløper. President i Norges Skøyteforbund som medlem av Herkules. Også president i Norges Cykleforbund i to perioder.
Stian Bjørge: Gikk skøyter for Herkules. Tidligere skøyteløper. Var blant annet på landslaget, OL-deltager 2002 i Salt Lake City.


== Herkules fotball ==
Herkules fotball utgjør majoriteten av aktiviteten i Herkules IF med sine over 400 medlemmer.
Herkules fotball arrangerer i tillegg Herkules Cup to ganger hvert år og I 2017 deltok 150 aldersbestemte lag i turneringen, både på sommer- og høstcupen.
Herkules fotball A-lag for menn spiller i 4. divisjon avdeling Telemark. Eirik Furu og Sondre Fjelldalen ble ansatt som nye trenere for 2018-sesongen og tar dermed over etter Christoffer Riis. 
Herkules fotball har lag helt fra de yngste aldersbestemte lagene på 6 år og opp til a-lag for herrer. På jentesiden har klubben flere aldersbestemte lag i tillegg til et damelag. 
Ungdomsavdelingen i Herkules har alltid tatt grovt for seg av kretsmesterskap. I 2009 vant juniorlaget Interkrets og kom til 3. runde i cupen, der de ble slått ut av Odd Grenland på resultatet 2-3. 
Fotballgruppa etablerte i 2005/2006 en ny oppvarmet kunstgressbane, som ble rehabilitert med nytt dekke i 2017. Forøvrig disponerer gruppa i tillegg tre gressbaner. Dette gjør det mulig å arrangere større cuper for bedrifter og foreninger. 


== Herkules håndball: Storhetstiden ==
Under ledelse av blant andre entreprenør Hallgeir Skogen og trener Leif Gautestad hadde Herkules håndball sin storhetstid på 90-tallet. Klubben rykket raskt oppover i divisjonene og spilte flere år i eliteserien. I en periode var Herklues håndball Telemarks beste håndballklubb etter å ha levert bedre resultater enn både Kragerø, Urædd og Skiens ballklubb.
Herkules HU er et spesialtilbud i Herkules håndballgruppe for ungdom med psykiske handikap. Gruppen ble i 2006 tildelt Herøya Industriparks Kulturpris på 20 000 kroner. Herkules HU har rundt 40 medlemmer som spiller håndball om vinteren og fotball om sommeren. Jarle Bergstrøm var trener fra 1987 til 2006. Nåværende trener er Kathrin Liltved.


== Herkules friidrett ==
Herkules fikk ny friidrettsstadion på 90-tallet.
100-metersløper Thomas Wiborg er den som har oppnådd best resultater og er Herkules IF sin største profil. Han er for tiden (2015) blant den beste i landet med en personlig beste på 10,51. Han ble også nr 2 i landet innendørs på 60m med tiden 6.90 etter Jaysuma Saidy Ndure i 2010.
Han har også deltatt på flere internasjonale stevner hvor han bla vant B-heatet på 200m under Bislett Diamond League i 2011. Han er også kjent for sin ekstreme spenst, bla 10.40 i tresteg uten tilløp(Norsk rekord 2015) og 3,53 i lengde uten tilløp(2014)
I 2015 løp han utrolig sterke 6.77 og løp dermed under EM kravet.
Herkules friidrett er også kjent for løpene de har arrangert sammen med Gjerpen. Det meste kjente av løpene er Nyttårsløpet (het tidligere Nyttårstrimmen) som arrangeres på ettermiddagen nyttårsaften hvert år. Interessen for løpet har falt de siste årene, men på det meste hadde løpet over 2000 deltakere. Nyttårsløpet mellom de to byene i Grenland var en gang et av de største trimløpene i landet med flere tusen deltakere. Da joggebølgen sluknet, tørket antallet inn til noen få hundre. I 1994 ble det satt rekord med 2500 påmeldte. Løpet er 9,3 kilometer langt og går fra Porsgrunn sentrum (rådhusplassen) til Skien sentrum (handelstorget). Traseen starter den ved Rådhusplassen i Porsgrunn. Deretter går løypa forbi Bratsberg brygge, over Porsgrunns-brua, til høyre ved PP-senteret, gamleveien forbi Pors stadion, ut i rundkjøringen ved Kiwi og deretter strake veien til Skien. Ved Union blir løperne ledet under brua og til målgang ved Handelstorget. Løpet i 2007 var løp nummer 32 arrangert.Vinnere av Nyttårsløpet:
(År, Vinner, klubb, tid)

2007: Audun Nordtveit, Urædd, 31:28
2006: Simen Haugen, Sandefjord OK, 30:09
2005: Christian Wiig Bøen, Langesund, 32:42
2004: Atle Tanum, Brunlanes, 30:48
2003: Ole Andre Lie ((Intersport Porsgrunn)), tid: 32,42
2002: Glenn Høgmann (Gjerpen) tid: 24.26 (se kommentar nedenfor)
1996: Atle Tanum (Brunlanes), tid: 28,04 (Rekord)Nyttårsløpet 2002 ble først arrangert 11. januar 2003. 381 løpere stilte til start med start og mål på grusbanen ved Gjerpens klubbhus. Løypa var på kun 6950 meter. 
Antall deltakere i Nyttårsløpet:


== Herkules skøyter ==
Herkules skøyteklubb har blitt regnet som en av landets ledende, og med kunstisbanen i Skien fritidspark rett ved siden av, har klubben opp igjennom tidene rekruttert skøyteløpere som har prestert helt i Norgestoppen. Tove Jacobsen ble Norgesmester i 1962, og Yngvar Karlsen deltok under Vinter-OL 1952 i Oslo.
Herkules skøyteklubb har alltid gjort det bra blant juniorer
Her er en liste over de personene fra Herkules som er inne blant «Norges topp 100 juniorer gjennom tidene» (per 15. april 2008):
Stian Bjørge
Marianne Bjørge
Joachim Jalmar Haugen – Var med i landslagsgruppa, men tok ikke steget videre. Ute av gruppen igjen, men er fortsatt aktiv.
Hanne Verling
Linda Navestad
Mats Christoffer Haugen
Christian Møller Johansen
Espen Tveit – debuterte i Verdenscupen sesongen 2011/12 under løpene i Heerenveen i mars 2012.Kilde: Norges Skøyteforbund liste Arkivert 28. september 2020 hos Wayback Machine.


=== Proffsaken ===
Herkules skøyteklubb ble mye omtalt i den såkalte «Proffsaken». Den endte med at Herkules skøyteklubb ble truet med boikott og utestengelse. Klubben fikk store avisoppslag i nasjonal presse som følge av dette.


== Ledere ==
Leder Herkules IF: Reidar Evensen
Leder fotball: Tore Hammersmark
Leder håndball: Erik Skogen
Leder friidrett: Stig Larsgaard
Leder skøyter: Roar Eriksen
Leder turn: Hedda Almankaas


== Gullmerket ==
Følgende personer har fått Herkules' Gullmerke:


== Referanser ==


== Eksterne lenker ==
(no) Offisielt nettsted 
Herkules Fotball
Herkules Friidrett